Fuikdag

Fuikdag ta un festival di músika den bahia di Fuikbaai na Kòrsou, ku ta tuma lugá riba e promé djadumingu di aña. Riba e dia aki Fuikbaai ta aksesibel eksklusivamente ku boto; bishitantenan ta yega sea ku nan propio boto, boto di hür of un tour di boto organisá.Fuikdag aan banden, Dolfijn FM, 3 di desémber 2014 Durante e fiesta nan ta drif den awa riba taira pa landa, boto di goma of kama di aire. For di nan mesun boto DJ-nan di renombre ta organisá presentashonnan bibo. Den pasado, Chuckie, Afrojack, Dimitri Vegas & Like Mike, The Partysquad i Martin Garrix a toka aki. Fuikdag, Algemeen Nederlands Woordenboek. Archivá dia 1 di febrüari 2020. Fuikdag ta e evento den aire liber mas grandi na Kòrsou i un di esunnan mas grandi den region di Karibe.

 Origen i historia 
E evento a surgi den forma natural. Na kuminsamentu di añanan 60 di siglo 20 e klup privá pa doño di yate i boto di vela grandi, Curaçao Yacht Club, tabata sirbí tur aña un desayuno amplio riba Aña Nobo pa 6'or di mainta. E desayuno aki tabata wòrdu bishitá tur aña dor di un sirkulo di amigu. Het ontstaan van Fuikdag, Knipselkrant Curaçao, 7 januari 2020 Despues ku e klup a stòp di organisá esaki, e grupo di amigu, liderá pa Eduardo (Baba) Badaracco, a disidí di kontinua nan enkuentro tradishonal dor di navega kada uno den nan boto pa Fuikbaai pa di e manera hasi e dia uno spesial. Despues a kambia e fecha di 1 di yanüari pa e promé djadumingu di aña. Durante añanan e enkuentro a krese den popularidat i gradualmente a bira un evento pa públiko en general.

Na añanan 2021 i 2022 e evento no a tuma lugá pa motibu di e medidanan di e krísis di corona na Kòrsou. Sinembargo algun parandero si a bai Fuikbaai dia 9 di yanüari 2022, kaminda polis a trata en vano pa kaba ku e fiesta. Multanan a wòrdu imponé riba e doñonan di boto pa violashon di e prohibishon di reuní na laman.

Ront di e evento ta duna atenshon na su impakto ekológiko mediante un kampaña di konsientisashon pa animá e públiko pa manehá desperdisio responsablemente i mantené e bunitesa natural di e ambiente. 

Category:Kòrsou